kykNET en Rapport se boekpryse: Hier is die kortlyste | Netwerk24
kykNET en Rapport se boekpryse: Hier is die kortlyste
Willem Anker is benoem vir sy roman 'Skepsel'.
Die skrywers Willem Anker en Stephanus Muller, wat albei in 2015 gewen het, verskyn weer op die kortlyste vir die jaarlikse kykNET-Rapport-boekpryse vir Afrikaanse fiksie en niefiksie. Die pryse geld vir boeke wat in 2020 verskyn het. Die lyste is pas bekend gemaak.
Altesaam R750 000 is op die spel vir die vier pryse: die kykNET-Rapportprys vir fiksie (romans) en niefiksie onderskeidelik, die kykNET-Rapportprys vir die mees verfilmbare boek (fiksie of niefiksie) en die Jan Rabie-Rapportprys vir 'n debuut- of tweede prosawerk.
Anker, wat in 2015 vir sy roman Buys bekroon is, is benoem vir Skepsel, terwyl Muller, wat voorheen met Nagmusiek gewen het, die medesamesteller ( saam met Stephanie Vos) van Sulke vriende is skaars: Die briewe van Arnold van Wyk en Anton Hartman, 1949-1981, wat in die niefiksie-kategorie op die kortlys is.